
ఐక్యరాజ్య సమితి : భద్రతా మండలిని విస్తరించాలన్న డిమాండ్ ఊపందుకుంటోంది. తమకు శాశ్వత స్థానం కల్పించాలని జీ4 దేశాలు ముక్తకంఠంతో కోరుతున్నాయి. దీనికోసం విభిన్నంగా, వినూత్నంగా నిర్ణయాలు తీసుకునేందుకు తాము సిద్ధమేనని చెప్తున్నాయి. జీ4 దేశాల్లో భారతదేశంతో పాటు బ్రెజిల్, జర్మనీ, జపాన్ ఉన్నాయి. భద్రతా మండలిని విస్తరించి తమకు శాశ్వత సభ్యత్వం కల్పిస్తే వీటో అధికారం వినియోగించడాన్ని తాత్కాలికంగా ఉపయోగించుకోబోమని హామీ ఇచ్చాయి. భద్రతా మండలిని విస్తరించకపోతే ఆ వ్యవస్థ ఎదుర్కొంటున్న సమస్య పరిష్కారం కాదని తేల్చి చెప్పాయి. మంగళవారం జరిగిన అంతర్ ప్రభుత్వాల సమావేశంలో ఐక్యరాజ్య సమితికి భారతదేశ శాశ్వత ప్రతినిధి సయ్యద్ అక్బరుద్దీన్ ఈ దేశాల ఉమ్మడి ప్రకటనను సమర్పించారు.

aikyarajya samiti : bhadrata mandalini vistarinchaalanna demand oopandukuntondi. tamaku saashwata sthaanam kalpinchaalani jee4 deshaalu muktakantamto korutunnayi. deenikosam vibhinnamgaa, vinuutnamgaa nirnayaalu teesukunenduku taamu siddhamenani cheptunnaayi. jee4 deshaallo bhaaratadesamto paatu brejil, jarmani, japan unnaayi. bhadrata mandalini vistarinchi tamaku saashwata sabhyatvam kalpiste veeto adhikaaram viniyoginchadaanni taatkaalikamgaa upayoginchukobomani haami ichayi. bhadrata mandalini vistarinchakapothe aa vyavastha edurkontunna samasya parishkaaram kaadani telchi cheppai. mangalavaaram jarigina antar prabhutvaala samavesamlo aikyarajya samitiki bharatadesa saashwata pratinidhi sayyad akbaruddin ee deshaala ummadi prakatananu samarpinchaaru.